CELEX: 32018R2056
Language: lv
Date: 2018-12-06 00:00:00
Title: Padomes Regula (ES) 2018/2056 (2018. gada 6. decembris), ar ko groza Regulu (ES) Nr. 216/2013 par Eiropas Savienības Oficiālā Vēstneša elektronisko publikāciju

27.12.2018   
               
               
                  LV
               
               
                  Eiropas Savienības Oficiālais Vēstnesis
               
               
                  L 329/1
               
            
         PADOMES REGULA (ES) 2018/2056
         (2018. gada 6. decembris),
         ar ko groza Regulu (ES) Nr. 216/2013 par Eiropas Savienības Oficiālā Vēstneša elektronisko publikāciju
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 352. pantu,
         ņemot vērā Eiropas Komisijas priekšlikumu,
         pēc leģislatīvā akta projekta nosūtīšanas valstu parlamentiem,
         ņemot vērā Eiropas Parlamenta piekrišanu,
         saskaņā ar īpašu likumdošanas procedūru,
         tā kā:
         
                     (1)
                  
                  
                     Padomes Regulā (ES) Nr. 216/2013 (1) ir paredzēts, ka Oficiālā Vēstneša elektroniskais izdevums jāparaksta ar uzlabotu elektronisko parakstu, kas pamatojas uz kvalificētu sertifikātu un ko radījusi droša paraksta radīšanas ierīce saskaņā ar Eiropas Parlamenta un Padomes Direktīvu 1999/93/EK (2).
                  
               
                     (2)
                  
                  
                     Eiropas Parlamenta un Padomes Regula (ES) Nr. 910/2014 (3) izveido tiesisko regulējumu attiecībā uz elektroniskajiem parakstiem, elektroniskajiem zīmogiem, elektronisko laika zīmogu, elektroniskajiem dokumentiem, elektroniski reģistrētiem piegādes pakalpojumiem un sertifikātu pakalpojumiem tīmekļa vietņu autentifikācijai.
                  
               
                     (3)
                  
                  
                     Autentifikācija, izmantojot elektronisko zīmogu, nodrošina garantijas, kas ir līdzvērtīgas elektroniskajam parakstam. Elektroniskā zīmoga izmantošana Oficiālā Vēstneša autentifikācijai paātrinātu procedūru Oficiālā Vēstneša publicēšanai tīmekļa vietnē EUR-Lex.
                  
               
                     (4)
                  
                  
                     Tāpēc Regula (ES) Nr. 216/2013 būtu jāgroza,
                  
               IR PIEŅĒMUSI ŠO REGULU.
         
            1. pants
            Regulas (ES) Nr. 216/2013 2. panta 1. punktu aizstāj ar šādu:
            
               
                  “1.   Oficiālā Vēstneša elektronisko izdevumu paraksta ar kvalificētu elektronisko parakstu, kas noteikts saskaņā ar Eiropas Parlamenta un Padomes Regulu (ES) Nr. 910/2014 (*1), vai ar kvalificētu elektronisko zīmogu, kas noteikts saskaņā ar Regulu (ES) Nr. 910/2014. Kvalificētos sertifikātus elektroniskajam parakstam vai elektroniskajam zīmogam un to atjauninājumus publicē EUR-Lex tīmekļa vietnē, lai sabiedrība varētu pārbaudīt kvalificēto elektronisko parakstu vai kvalificēto elektronisko zīmogu un Oficiālā Vēstneša elektroniskā izdevuma autentiskumu.
               
            
         
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2018. gada 6. decembrī
            
               
                  Padomes vārdā –
               
               
                  priekšsēdētājs
               
               H. KICKL
            
         
         
            (1)  Padomes Regula (ES) Nr. 216/2013 (2013. gada 7. marts) par Eiropas Savienības Oficiālā Vēstneša elektronisko publikāciju (OV L 69, 13.3.2013., 1. lpp.).
         
            (2)  Eiropas Parlamenta un Padomes Direktīva 1999/93/EK (1999. gada 13. decembris) par Kopienas elektronisko parakstu sistēmu (OV L 13, 19.1.2000., 12. lpp.).
         
            (3)  Eiropas Parlamenta un Padomes Regula (ES) Nr. 910/2014 (2014. gada 23. jūlijs) par elektronisko identifikāciju un uzticamības pakalpojumiem elektronisko darījumu veikšanai iekšējā tirgū un ar ko atceļ Direktīvu 1999/93/EK (OV L 257, 28.8.2014., 73. lpp.).